Vyhodnotenie medzirezortného pripomienkového konania

	Predkladateľ predložil v rámci medzirezortného pripomienkového konania uvedený návrh nasledovným pripomienkujúcim subjektom: podpredsedovi vlády SR pre ekonomiku, podpredsedníčke vlády SR pre európsku integráciu, ministerke financií SR, Asociácii zamestnávateľských zväzov SR a Združeniu priemyselných zväzov SR.
	Pripomienkujúci neuplatnili k predmetnému materiálu pripomienky ani vecného, ani zásadného formálneho charakteru a s jeho obsahom sa stotožnili.
	Podpredsedníčka vlády SR pre európsku integráciu rovnako ako ministerka financií SR k materiálu zaujali stanovisko bez pripomienok. Podpredseda vlády SR pre ekonomiku k materiálu nezaslal žiadne pripomienky.
	Asociácia zamestnávateľských zväzov SR odsúhlasila materiál bez pripomienok s tým, že žiada informáciu o zmene úloh, vyplývajúcich z materiálu pokiaľ by úlohy v uvedenom materiáli boli zmenené.
	Združenie priemyselných zväzov SR súhlasí so závermi materiálu a jeho obsahom bez pripomienok.
	Predkladateľ predkladá materiál po vyhodnotení medzirezortného pripomienkového konania bez rozporov.